МИНИСТЕРСТВО НА ВЪТРЕШНИТЕ РАБОТИ
ЗАПОВЕД

№ 8121К-15901/26.10.2026 г.
ОТНОСНО: Обявяване на конкурс за преминаване в по-висока по вид длъжност на държавни служители в МВР
На основание чл. 163, ал. 1 от Закона за Министерството на вътрешните работи, чл. 3, ал. 1 и чл. 9 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи,

ОБЯВЯВАМ:

І. Конкурс за преминаване в изпълнителска длъжност в дирекция „Миграция“ - МВР, както следва:
Отдел „Специален дом за временно настаняване на чужденци - Любимец“

Сектор „Охрана на принудително и краткосрочно настаняване на чужденци в дом - Любимец“
- полицейски инспектор VI - IV степен – 1 (една) вакантна длъжност.

ІІ. ИЗИСКВАНИЯ към кандидатите за участие в конкурса:
1. Да са държавни служители в МВР по чл. 142, ал. 1, т. 1 или ал. 3 от ЗМВР, изпълняващи служебните си задължения на младши изпълнителски длъжности;
2. Да имат придобита минимална образователно-квалификационна степен на висшето образование „бакалавър”, по смисъла чл. 42, ал. 1, т. 1, буква “б” от Закона за висшето образование;
2.1. Област на висшето образование – съгласно ПМС № 125/24.06.2002 г.;

2.2. Професионални направления – съгласно ПМС № 125/24.06.2002 г.

3. Да имат завършен курс за първоначално професионално обучение в АМВР;
4. Към крайната дата за подаване на заявленията за участие в конкурса да имат не по-малко от 3 години професионален стаж в МВР на младши изпълнителски длъжности;

5. Да отговарят на изискванията определени в Класификатор на длъжностите в МВР за служители по чл. 142, ал. 1, т. 1 и 3 и ал. 3 от ЗМВР, утвърден със заповед на министъра на вътрешните работи № 8121з-140/24.01.2017 г.;

6. Да отговарят на изискванията на длъжностната характеристика за длъжността;

7. Да имат или получат разрешение за достъп до класифицирана информация, определено по реда на чл. 37 от ЗЗКИ до ниво „Поверително“;
8. Да не са с влязла в сила заповед за налагане на дисциплинарно наказание по чл. 197, ал. 1, т. 4 или т. 5 от ЗМВР и срокът на действие на наказанието да не е изтекъл към крайната дата за подаване на заявленията за участие;
9. Да нямат срещу тях образувано дисциплинарно производство по реда на чл. 207, ал. 1 от ЗМВР към крайната дата за подаване на заявленията за участие;
10. Да не са временно отстранени от длъжност.

III. НЕОБХОДИМИ документи и срок на подаването им:

1. В 14-дневен срок, считано от деня следващ датата на публикуване на заповедта на електронната страница на дирекция „Човешки ресурси“ - МВР, всеки кандидат подава заявление за участие в конкурса до председателя на конкурсната комисия и прилага следните документи:

1.1. Копие на диплома за завършено в Република България висше образование с придобита минимална образователно-квалификационна степен „бакалавър”, ако не е вписана в регистъра по чл. 10, ал. 2, т. 3, буква „в“ от Закона за висшето образование (при издадена диплома от чуждестранно учебно заведение – посочва се номерът, под който документът е регистриран в Националния център за информация и документация);

1.2. Копие от разрешението за достъп до класифицирана информация до ниво „Поверително“ или съгласие за проучване по ЗЗКИ;

1.3. Кадрова справка за професионалния стаж, получени отличия и награди и наложени дисциплинарни наказания, индивидуалните оценки по реда на наредбата по чл. 178, ал. 2 от ЗМВР за последните два отчетни периода, както и за обстоятелствата по чл. 6, ал. 3, т. 2 и 3, изготвена от съответното звено „Човешки ресурси” по месторабота;

1.4. Копие на документ, удостоверяващ завършен курс за първоначално професионално обучение;
1.5. Други документи (удостоверения, сертификати), съобразно обявените изисквания на конкурса.
2. Заявлението за участие в конкурса се регистрира в деловодството на структурното звено по месторабота и се изпраща по служебен ред в сектор „Човешки ресурси“ към дирекция „Миграция“ - МВР;
4. До участие в конкурса не се допускат кандидати, подали заявление извън срока по т. ІІІ.1.

ІV. НАЧИН за провеждане на конкурса:
1. На основание чл. 16, ал. 1, т. 1 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР, професионалните знания на кандидатите да се проверят чрез писмена разработка в рамките на 180 минути, по тема, определена от следната тематика:

· Закон за чужденците в Република България (ЗЧРБ);
· Правилник за прилагане на ЗЧРБ;
· Закон за убежището и бежанците;
· Инструкция № 8121з-792/17.06.2025 г. за реда и организацията за осъществяване на патрулно-постовата дейност в Министерството на вътрешните работи за патрулно-постовата дейност (ППД);
· Наредба 1з-1201/01.06.2010 г. (и загл. изм. - ДВ, бр. 52 от 2017 г., в сила от 30.06.2017 г.) за реда за временно настаняване на чужденци в специалните домове за временно настаняване на чужденци и в техните звена и за организацията и дейността им;
· Инструкция per. № 81213-1415/20.11.2015 г. за реда и организацията за осъществяване на дейността по охрана на обекти по чл. 14, ал. 2, т. 4 от Закона за Министерството на вътрешните работи;
· Инструкция № 8121з-877/06.07.2021 г. за дисциплината и дисциплинарната практика в МВР;
· Етичен кодекс за поведение на държавните служители в МВР, утвърден с M3 № 8121з-348/25.07.2014 г.;
· Инструкция № 8121з-986/12.12.2014 г. за организацията и реда за съпровождане на лица, спрямо които е наложена мярка за административна принуда или е издадена заповед за краткосрочно настаняване, или на чужденци, търсещи международна закрила, по отношение на които е издадено решение за настаняване в център от затворен тип;
· Наредба № 8121з-418 от 14 март 2017 г. за реда за употреба на физическа сила и помощни средства от служителите на Министерството на вътрешните работи;
1.1. Начин на оценяване – писмените разработки се оценяват в цели числа по петстепенна скала с най-ниска оценка 2 (две) и най-висока 6 (шест) и окончателна оценка, определена по реда на чл. 23, ал. 4 от Наредба № 8121з-406 от 14 април 2015 г.

1.2. Определям елиминаторен праг от получената окончателна оценка – 4,00 (четири).

1.3. Кандидати, които не са преминали елиминаторния праг при проверката на професионалните знания, отпадат от по-нататъшно участие в конкурса.

2. Психологично изследване.

Психологичното изследване да се проведе от Института по психология – МВР, в съответствие с Методика за провеждане на психологично изследване Приложение № 1 към чл. 17, ал. 4 от Наредба № 8121з-406 от 14 април 2015 г.

3. Структурирано интервю – съгласно Методика за провеждане и оценка на структурирано интервю (Приложение № 2 към чл. 17, ал. 6 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР).

3.1. Начин на оценяване – съгласно т. 3 от Методиката за провеждане и оценка на структурирано интервю.

3.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.

4. Крайна оценка – сбор от оценката на професионалните знания и оценката от структурираното интервю.

V. КОНКУРСНАТА процедура да се проведе в срок до 6 (шест) месеца от обявяването на конкурса.

VІ. ОПРЕДЕЛЯМ състав на конкурсната комисия:
…………………………………
VІІ. ОБЖАЛВАНЕ на конкурса - по реда на чл. 163а от ЗМВР.

VІІІ. ПРЕДСЕДАТЕЛЯТ на конкурсната комисия да създаде организация за провеждане и приключване в срок на конкурсната процедура.

ІХ. ЗАПОВЕДТА да се публикува в електронната страница на дирекция „Човешки ресурси” – МВР в интранет и интернет, и се изпрати на структурите по чл. 37 от Закона за МВР, за сведение и изпълнение.
МИНИСТЪР:  /п/
Иван Демерджиев

